ΚΟΙΝΗ ΘΕΣΗ (ΕΚ) αριθ. 10/95 η οποία καθορίστηκε από το Συμβούλιο στις 2 Ιουνίου 1995 για τη θέσπιση απόφασης του Ευρωπαϊκού Κοινοβουλίου και του Συμβουλίου της . . . για την έγκριση προγράμματος κοινοτικής δράσης σχετικά με την πρόληψη του AIDS και ορισμένων άλλων μεταδοτικών νόσων στο πλαίσιο δράσης στον τομέα της δημόσιας υγείας (1996-2000) (95/C 216/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης (4),

Εκτιμώντας:

1. Ότι το Συμβούλιο, στο ψήφισμά του της 2ας Ιουνίου 1994 (5), ανταποκρινόμενο στην ανακοίνωση της Επιτροπής της 24ης Νοεμβρίου 1993 σχετικά με το πλαίσιο κοινοτικής δράσης στον τομέα της δημόσιας υγείας, κατατάσσει το AIDS και άλλες μεταδοτικές ασθένειες στις προτεραιότητες της κοινοτικής δράσης, για τις οποίες η Επιτροπή καλείται να υποβάλει προτάσεις σχετικά με δράσεις που θα πρέπει να διεξαχθούν.

2. Ότι το AIDS είναι προς το παρόν ανίατη ασθένεια, θεωρούμενη ως μείζων μάστιγα, για την καταπολέμηση της οποίας απαιτούνται συντονισμένες δράσεις τόσο στον τομέα της έρευνας όσο και στον τομέα της πρόληψης.

3. Ότι το AIDS αποτελεί φαινόμενο που επηρεάζει τις ανθρώπινες σχέσεις στην πιο προσωπική μορφή τους, αλλά και τις συλλογικές συμπεριφορές 7 ότι άπτεται των τομέων της ιατρικής, της κοινωνιολογίας και της έρευνας, αλλά και του δικαίου και της οικονομίας, της πολιτικής, της δημόσιας υγείας, της παιδείας και του πολιτισμού.

4. Ότι το σχέδιο δράσης που εγκρίθηκε με την απόφαση 91/317/EOK του Συμβουλίου και των Υπουργών Υγείας των κρατών μελών συνερχομένων στο πλαίσιο του Συμβουλίου (6), στο πλαίσιο του προγράμματος «Η Ευρώπη κατά του AIDS», έληξε στο τέλος του 1993.

5. Ότι το πρόγραμμα «Η Ευρώπη κατά του AIDS» παρατείνεται έως το τέλος του 1995, το αργότερο, με την απόφαση αριθ. 1729/95/EK του Ευρωπαϊκού Κοινοβουλίου και του Συμβουλίου της 19ης Ιουνίου 1995 (7).

6. Ότι το Συμβούλιο, στα συμπεράσματά του της 13ης Δεκεμβρίου 1993 (8) και το Ευρωπαϊκό Κοινοβούλιο στα ψηφίσματά του της 26ης Μαΐου 1989 (9), της 15ης Μαΐου 1991 (10) και της 19ης Νοεμβρίου 1993 (11), έκριναν ότι απαιτούνται καλύτερες γνώσεις σχετικά με τις ασθένειες με βάση τις αιτίες και τις επιδημιολογικές τους συνθήκες και, συνεπώς, κάλεσαν την Επιτροπή να υποβάλει προτάσεις σχετικά με τη δημιουργία επιδημιολογικού δικτύου στην Κοινότητα.

7. Ότι το Συμβούλιο και το Ευρωπαϊκό Κοινοβούλιο υπογράμμισαν ότι, για την καλή λειτουργία ενός δικτύου συλλογής επιδημιολογικών δεδομένων, απαιτείται να καταβληθεί μέριμνα για το συγκρίσιμο και το συμβατό των δεδομένων και να αναπτυχθεί η θεωρητική κατάρτιση και η πρακτική άσκηση στην επιδημιολογία του εν λόγω τομέα για τις ομάδες που θα συμμετέχουν στο δίκτυο.

8. Ότι η Ευρωπαϊκή Κοινότητα θα μπορέσει να συμβάλει στην οργάνωση ανταλλαγών εμπειριών και στη διάδοση των πληροφοριών όσον αφορά την ειδική κατάρτιση των επαγγελματιών του τομέα της υγείας καθώς και την ενημέρωση όλων των ενδιαφερομένων κοινωνικών παραγόντων, όπως καθηγητές, οικογένειες, αρχές και προϊστάμενοι επιχειρήσεων.

9. Ότι, στο ψήφισμά τους της 13ης Νοεμβρίου 1992 (12), το Συμβούλιο και οι Υπουργοί Υγείας, συνερχόμενοι στο πλαίσιο του Συμβουλίου, κάλεσαν την Επιτροπή να μελετήσει τις υφιστάμενες ρυθμίσεις που αφορούν τη συνεργασία μεταξύ των κρατών μελών στον τομέα της παρακολούθησης και του ελέγχου των μεταδοτικών ασθενειών.

10. Ότι οι ενέργειες που αναλαμβάνονται σε κοινοτικό επίπεδο στον τομέα του AIDS πρέπει να συνεχισθούν και να επεκταθούν σε ορισμένες άλλες μεταδοτικές ασθένειες, ιδίως δε στα αφροδίσια νοσήματα, και να παγιωθούν στο πλαίσιο της δράσης στον τομέα της δημόσιας υγείας, το οποίο θέσπισε η Επιτροπή (13).

11. Ότι πρέπει να ληφθούν υπόψη, όπως ζήτησε το Συμβούλιο στο ψήφισμά του της 27ης Μαΐου 1993 (14), και άλλες ενέργειες που πραγματοποιεί η Κοινότητα στον τομέα της δημόσιας υγείας ή έχουν σχέση με τη δημόσια υγεία.

12. Ότι η κοινοτική δράση για την υποστήριξη της πρόληψης του AIDS και άλλων μεταδοτικών ασθενειών επιτρέπει, λόγω των διαστάσεων και των επιπτώσεών της, να υλοποιηθούν καλύτερα οι προβλεπόμενοι στόχοι.

13. Ότι πρέπει οι πολιτικές και τα προγράμματα που καταρτίζονται και τίθενται σε εφαρμογή σε κοινοτικό επίπεδο να είναι σύμφωνα με τους σκοπούς και τους στόχους της κοινοτικής δράσης για την πρόληψη του AIDS και άλλων μεταδοτικών ασθενειών 7 ότι, ειδικότερα, πρέπει να υπάρξει στενός συντονισμός κατά την εφαρμογή των δράσεων που διεξάγονται στα πλαίσια του κοινοτικού ερευνητικού προγράμματος στον τομέα της βιοϊατρικής και της υγείας καθώς και των κοινοτικών δράσεων για την πρόληψη των ασθενειών αυτών.

14. Ότι είναι αναγκαίο να προωθηθούν, στα κράτη μέλη, μελέτες για τον εντοπισμό των αποτελεσματικότερων μεθόδων πρόληψης και να δημοσιευθούν τα σημαντικότερα αποτελέσματα των εργασιών αυτών.

15. Ότι πρέπει να ενισχυθεί η συνεργασία με τους αρμόδιους διεθνείς οργανισμούς και τις τρίτες χώρες.

16. Ότι απαιτείται πολυετές πρόγραμμα, το οποίο θα καθορίζει τους στόχους της κοινοτικής δράσης, τις ενέργειες προτεραιότητας σχετικά με την πρόληψη του AIDS και άλλων μεταδοτικών ασθενειών, και τους κατάλληλους μηχανισμούς αξιολόγησης.

17. Ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη 7 ότι είναι απαραίτητο, προς τούτο, να προβλεφθεί διαδικασία βάσει της οποίας θα διασφαλιστεί η πλήρης συμμετοχή των κρατών μελών στην εφαρμογή αυτή.

18. Ότι στις 20 Δεκεμβρίου 1994 επιτεύχθηκε συμφωνία όσον αφορά έναν τρόπο συνδιαλλαγής (modus vivendi) μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τα μέτρα εκτέλεσης των πράξεων που θεσπίζονται σύμφωνα με τη διαδικασία του άρθρου 189 Β της συνθήκης.

19. Ότι, από λειτουργική άποψη, πρέπει να διασφαλιστούν και να αναπτυχθούν οι επενδύσεις που έγιναν κατά τη διάρκεια των προηγούμενων προγραμμάτων δράσης, όσον αφορά τόσο τα ευρωπαϊκά πειραματικά δίκτυα όσο και την κινητοποίηση όλων των παραγόντων που συμμετέχουν στην καταπολέμηση του AIDS και άλλων μεταδοτικών ασθενειών.

20. Ότι, εντούτοις, πρέπει να αποφευχθούν ενδεχόμενες επικαλύψεις, με την προώθηση ανταλλαγής εμπειριών και με την κοινή ανάπτυξη των βασικών δομοστοιχείων ενημέρωσης για το ευρύ κοινό, αγωγής σε θέματα υγείας και κατάρτισης του υγειονομικού προσωπικού, τα οποία μπορούν να προορίζονται για συγκεκριμένες ομάδες/στόχους, καθώς και για τους μη κυβερνητικούς οργανισμούς, συμπεριλαμβανομένων των ενώσεων ασθενών.

21. Ότι στόχος του εν λόγω προγράμματος πρέπει να είναι η συμβολή στη μείωση της εξάπλωσης του AIDS και άλλων μεταδοτικών ασθενειών στην Κοινότητα, μέσω βελτίωσης των γνώσεων σχετικά με τον επιπολασμό και την εξέλιξή τους, καλύτερης αναγνώρισης των καταστάσεων υψηλού κινδύνου και βελτίωσης της έγκαιρης ανίχνευσης και της κοινωνικής υγειονομικής και ιατρικής υποστήριξης, με σκοπό την πρόληψη της μετάδοσης του AIDS και ορισμένων άλλων μεταδοτικών ασθενειών και τη συνακόλουθη μείωση της σχετικής θνησιμότητας και νοσηρότητας, καθώς και κάθε μορφής διάκρισης εις βάρος των προσώπων που έχουν προσβληθεί από AIDS ή έχουν μολυνθεί με τον ιό HIV.

22. Ότι, για να αυξηθεί η αξία και ο αντίκτυπος του προγράμματος δράσης, απαιτείται συνεχής αξιολόγηση των δράσεων που αναλαμβάνονται, κυρίως όσον αφορά την αποτελεσματικότητά τους και την επίτευξη των στόχων, τόσο σε εθνικό όσο και σε κοινοτικό επίπεδο και, εφόσον χρειάζεται, να γίνονται οι αναγκαίες προσαρμογές.

23. Ότι οι στόχοι του παρόντος προγράμματος και των δράσεων που διεξάγονται για την υλοποίησή του είναι μέρος των απαιτήσεων στον τομέα της προστασίας της υγείας που αναφέρονται στο άρθρο 129 παράγραφος 1 τρίτο εδάφιο της συνθήκης για την ίδρυση της Ευρωπαϊκής Κοινότητας, και, ως εκ τούτου, αποτελούν συνιστώσα των άλλων πολιτικών της Κοινότητας.

24. Ότι πρέπει να διευκολυνθεί η πρόσβαση στο πρόγραμμα ιδίως για τους οργανισμούς που δεν διαθέτουν ευχερή πρόσβαση στις πληροφορίες για τα κοινοτικά προγράμματα.

25. Ότι οι διαδικασίες χορήγησης ενισχύσεων πρέπει να είναι απλές και προσιτές και ότι πρέπει να εξασφαλιστεί πλήρης διαφάνεια των διαδικασιών αυτών και της παρακολούθησής τους.

26. Ότι η παρούσα απόφαση καθορίζει, για όλη τη διάρκεια του προγράμματος, ένα χρηματοδοτικό πλαίσιο που αποτελεί την προνομιακή αναφορά κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, για την αρχή του προϋπολογισμού στα πλαίσια της ετήσιας διαδικασίας προϋπολογισμού.

27. Ότι το πρόγραμμα αυτό θα πρέπει να είναι πενταετούς διάρκειας, προκειμένου να δοθεί ο απαιτούμενος χρόνος για την υλοποίηση των ενεργειών και την επίτευξη των στόχων που έχουν τεθεί,

ΑΠΟΦΑΣΙΖΟΥΝ:

Άρθρο 1

Θέσπιση του προγράμματος

1. Θεσπίζεται κοινοτικό πρόγραμμα δράσης, εφεξής ονομαζόμενο το «παρόν πρόγραμμα», για την πρόληψη του AIDS και ορισμένων άλλων μεταδοτικών νόσων για την περίοδο από 1ης Ιανουαρίου 1996 έως 31 Δεκεμβρίου 2000, εντός του πλαισίου δράσης στον τομέα της δημόσιας υγείας.

2. Το παρόν πρόγραμμα φιλοδοξεί να συμβάλει στη μείωση της θνησιμότητας και της νοσηρότητας από τις μεταδοτικές νόσους, καθώς και στη μείωση του κινδύνου μόλυνσης από τον ιό του AIDS ή άλλους μολυσματικούς οργανισμούς, ενθαρρύνοντας τη συνεργασία κρατών μελών, υποστηρίζοντας τη δράση τους και προωθώντας το συντονισμό της πολιτικής τους και των προγραμμάτων πρόληψης.

3. Οι δράσεις του παρόντος προγράμματος και οι ιδιαίτεροι στόχοι τους αναγράφονται στο παράρτημα του παρόντος υπό τα κεφάλαια:

Α. Παρακολούθηση και έλεγχος των μεταδοτικών νόσων

Β. Καταπολέμηση της μετάδοσης νόσων

Γ. Ενημέρωση, αγωγή και κατάρτιση

Δ. Αρωγή στους προσβληθέντες από τον HIV/AIDS και αγώνας κατά των διακρίσεων

Άρθρο 2

Εφαρμογή

1. Η Επιτροπή αναλαμβάνει σε στενή συνεργασία με τα κράτη μέλη, την εκτέλεση των δράσεων που εκτίθενται στο παράρτημα, σύμφωνα με το άρθρο 5.

2. Η Επιτροπή συνεργάζεται με ιδρύματα και οργανισμούς του τομέα της πρόληψης του AIDS και άλλων μεταδοτικών νόσων.

3. Τα κράτη μέλη καλούνται να λάβουν τα μέτρα που θεωρούν αναγκαία για να συντονίσουν και να οργανώσουν την εφαρμογή του παρόντος προγράμματος σε εθνικό επίπεδο.

Άρθρο 3

Προϋπολογισμός

1. Η χρηματοδότηση για την εκτέλεση του παρόντος προγράμματος για την περίοδο που αναφέρεται στο άρθρο 1 ανέρχεται σε 49,6 εκατομμύρια Ecu.

2. Οι αναγκαίες ετήσιες πιστώσεις εγκρίνονται από την αρμόδια επί του προϋπολογισμού αρχή εντός των ορίων των δημοσιονομικών προοπτικών.

Άρθρο 4

Συνοχή και συμπληρωματικότητα

Η Επιτροπή και τα κράτη μέλη μεριμνούν για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, συμπεριλαμβανομένου του ερευνητικού προγράμματος βιοϊατρικής και υγείας, δυνάμει του προγράμματος-πλαισίου για την έρευνα στην Κοινότητα και της κοινοτικής δράσης στις αναπτυσσόμενες χώρες.

Άρθρο 5

Επιτροπή

1. Η Επιτροπή επικουρείται από μια επιτροπή, εφεξής ονομαζόμενη «επιτροπή», η οποία απαρτίζεται από δύο εκπροσώπους εκάστου κράτους μέλους, οριζόμενους από το ίδιο, και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην Επιτροπή σχέδια μέτρων που αφορούν:

α) τον εσωτερικό κανονισμό της επιτροπής 7

β) το ετήσιο πρόγραμμα εργασίας που καθορίζει τις προτεραιότητες της δράσης 7

γ) τους τρόπους, τα κριτήρια και τις διαδικασίες για την επιλογή και χρηματοδότηση των σχεδίων στο πλαίσιο του παρόντος προγράμματος, συμπεριλαμβανομένων αυτών που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας, και συμμετοχή των χωρών που αναφέρονται στο άρθρο 6 παράγραφος 2 7

δ) τη διαδικασία αξιολόγησης 7

ε) τους τρόπους διάδοσης και μεταφοράς των αποτελεσμάτων 7

στ) τους τρόπους συνεργασίας με τα ιδρύματα και τους οργανισμούς που αναφέρονται στο άρθρο 2 παράγραφος 2.

Η επιτροπή εκφράζει τη γνώμη της για τα σχέδια μέτρων που αναφέρονται ανωτέρω, εντός προθεσμίας την οποία ορίζει ο Πρόεδρος ανάλογα με τον επείγοντα χαρακτήρα του θέματος. Η γνώμη της εκφράζεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση αποφάσεων που καλείται να λάβει το Συμβούλιο βάσει πρότασης της Επιτροπής. Κατά τις ψηφοφορίες στην Επιτροπή οι ψήφοι των εκπροσώπων των κρατών μελών σταθμίζονται σύμφωνα με το προαναφερόμενο άρθρο. Ο Πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία εφαρμόζονται αμέσως. Εάν όμως τα μέτρα δεν είναι σύμφωνα με τη γνώμη που διετύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει την εφαρμογή των μέτρων που αποφάσισε, επί δύο μήνες μετά την ανακοίνωση.

Το Συμβούλιο με ειδική πλειοψηφία μπορεί να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

3. Η Επιτροπή μπορεί επιπλέον να συμβουλευθεί την επιτροπή για οποιοδήποτε άλλο θέμα αφορά την υλοποίηση του παρόντος προγράμματος.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

4. Ο αντιπρόσωπος της Επιτροπής ενημερώνει τακτικά την επιτροπή:

- για τις χορηγούμενες, στο πλαίσιο του παρόντος προγράμματος, χρηματοδοτικές συνεισφορές (ποσόν, διάρκεια, κατανομή και δικαιούχοι),

- προκειμένου να διασφαλιστεί η συνοχή και η συμπληρωματικότητα που αναφέρονται στο άρθρο 4, για κάθε πρόταση της Επιτροπής ή πρωτοβουλία της Κοινότητας καθώς και για την εφαρμογή προγραμμάτων σε άλλους τομείς της πολιτικής που σχετίζονται άμεσα με την υλοποίηση των στόχων του παρόντος προγράμματος.

Άρθρο 6

Διεθνής συνεργασία

1. Κατά την υλοποίηση του παρόντος προγράμματος προωθείται και εφαρμόζεται με τη διαδικασία του άρθρου 5 η συνεργασία με τρίτες χώρες και τους αρμόδιους για τη δημόσια υγεία διεθνείς οργανισμούς, ιδιαίτερα δε με τον Οργανισμό Ηνωμένων Εθνών, την Παγκόσμια Οργάνωση Υγείας και το Συμβούλιο της Ευρώπης.

2. Στο παρόν πρόγραμμα μπορούν να συμμετάσχουν οι συνδεδεμένες χώρες της Κεντρικής και Ανατολικής Ευρώπης (ΧΚΑΕ), υπό τους όρους τους περιγραφόμενους στα πρόσθετα πρωτόκολλα των συμφωνιών σύνδεσης των σχετικών με τη συμμετοχή σε κοινοτικά προγράμματα, που θα συναφθούν με τις χώρες αυτές. Στο πρόγραμμα μπορούν να συμμετάσχουν η Κύπρος και η Μάλτα βάσει συμπληρωματικών πιστώσεων, εφαρμοζομένων των ιδίων κανόνων που ισχύουν για τις χώρες ΕΖΕΣ και με διαδικασίες που θα συμφωνηθούν με τις εν λόγω χώρες.

Άρθρο 7

Παρακολούθηση και αξιολόγηση

1. Η Επιτροπή, λαμβάνοντας υπόψη τους απολογισμούς που καταρτίζουν τα κράτη μέλη, και με τη συμμετοχή, αν χρειαστεί, ανεξαρτήτων εμπειρογνωμόνων, προβαίνει στην αξιολόγηση των εκτελουμένων δράσεων.

2. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μια ενδιάμεση και μια τελική έκθεση για το παρόν πρόγραμμα. Ενσωματώνει δε σ' αυτές τα πορίσματα των αξιολογήσεων. Διαβιβάζει επίσης τις ίδιες εκθέσεις στην Οικονομική και Κοινωνική Επιτροπή και στην Επιτροπή των Περιφερειών.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 333 της 29. 11. 1994, σ. 34.

(2) ΕΕ αριθ. C 133 της 31. 5. 1995, σ. 23.

(3) Γνώμη που διατυπώθηκε στις 21 Απριλίου 1995 (δεν δημοσιεύθηκε ακόμα στην Επίσημη Εφημερίδα).

(4) Γνώμη του Ευρωπαϊκού Κοινοβουλίου της 27ης Απριλίου 1995 (ΕΕ αριθ. C 126 της 22. 5. 1995), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(5) ΕΕ αριθ. C 165 της 17. 6. 1994, σ. 1.

(6) ΕΕ αριθ. L 175 της 4. 7. 1991, σ. 26.

(7) ΕΕ αριθ. L 168 της 18. 7. 1995, σ. 1.

(8) ΕΕ αριθ. C 15 της 18. 1. 1994, σ. 6.

(9) ΕΕ αριθ. C 158 της 26. 6. 1989, σ. 477.

(10) ΕΕ αριθ. C 158 της 17. 6. 1991, σ. 45.

(11) ΕΕ αριθ. C 329 της 6. 12. 1993, σ. 375.

(12) ΕΕ αριθ. C 326 της 11. 12. 1992, σ. 1.

(13) COM(93) 559 τελικό της 24. 11. 1993.

(14) ΕΕ αριθ. C 174 της 25. 6. 1993, σ. 1.

ΠΑΡΑΡΤΗΜΑ

ΚΟΙΝΟΤΙΚΟ ΠΡΟΓΡΑΜΜΑ ΔΡΑΣΗΣ ΣΧΕΤΙΚΑ ΜΕ ΤΗΝ ΠΡΟΛΗΨΗ ΤΟΥ AIDS ΚΑΙ ΑΛΛΩΝ ΜΕΤΑΔΟΤΙΚΩΝ ΝΟΣΩΝ (1996-2000)

Α. Παρακολούθηση και έλεγχος των μεταδοτικών νόσων

Στόχος

Συμβολή στη βελτίωση των γνώσεων και της διάδοσης των πληροφοριών και των στοιχείων για το HIV/AIDS και τις άλλες μεταδοτικές νόσους, λαμβανομένων υπόψη των διεθνών κανόνων κατάταξης των ασθενειών, καθώς και στη βελτίωση του συντονισμού των συστημάτων παρακολούθησης αυτών των νόσων και του συντονισμού των απαντήσεων σε κοινοτικό επίπεδο, ιδίως σε περίπτωση επιδημικής έξαρσης.

Δράσεις

1. Αναζήτηση, μαζί με τα κράτη μέλη, τρόπων για την αύξηση του αριθμού και τη βελτίωση της ποιότητας των στοιχείων και για την ενίσχυση των εθνικών ή περιφερειακών συστημάτων παρακολούθησης και την ένταξή τους σε δίκτυα, όσον δε αφορά το AIDS και τις σχετικές ασθένειες, υποστήριξη στο Ευρωπαϊκό Κέντρο Επιδημιολογικής Παρακολούθησης του AIDS.

2. Συμβολή στην ποιοτική βελτίωση των συστημάτων παρακολούθησης των κρατών μελών και συμμετοχή στην ανάπτυξη δικτύων παρακολούθησης, με βάση από κοινού προσδιοριζόμενες μεθοδολογίες και προϋποθέσεις διαβίβασης των πληροφοριών, προηγούμενες διαβουλεύσεις και συντονισμό των απαντήσεων.

3. Συγκρότηση κοινοτικού δικτύου επιδημιολόγων του τομέα της δημόσιας υγείας με σκοπό τον καθορισμό κοινών μεθόδων και μέσων παρακολούθησης και τη βελτίωση της ικανότητας συντονισμένης αντίδρασης στις μεταδοτικές ασθένειες, ιδίως σε περίπτωση επιδημικής έξαρσης.

4. Συμβολή, ιδίως μέσω της απαραίτητης οικονομικοτεχνικής υποστήριξης, στην παραγωγή και διανομή τακτικών ενημερωτικών σημειωμάτων και ενός δελτίου της Κοινότητας για την παρακολούθηση των μεταδοτικών ασθενειών, τα οποία θα περιλαμβάνουν τόσο τα στοιχεία σχετικά με τη συνήθη παρακολούθηση, όσο και εκθέσεις για ειδικές επιδημιολογικές έρευνες.

5. Ενθάρρυνση ενεργειών για την καλύτερη συνειδητοποίηση των προβλημάτων και την ένταξη συγκρίσιμων και αξιόπιστων στοιχείων σχετικά με τις νοσοκομειακές λοιμώξεις, ιδίως στις συνήθεις μελέτες για τις συνθήκες στα νοσοκομεία. Προαγωγή της γνώσης και των ανταλλαγών εμπειρίας σχετικά με τον τρόπο ανάλυσης, επεξεργασίας και χρησιμοποίσης, από τους ενδιαφερόμενους, των πορισμάτων παρακολούθησης των λοιμώξεων από μικρόβια ανθετικά στις συνήθεις θεραπείες (αντιβιοτικά).

6. Προώθηση ερευνών για την αποτελεσματικότητα και τη δυνατότητα ανίχνευσης για ορισμένους τύπους μεταδοτικών νόσων (φυματίωση, ηπατίτις, κ.λπ.), ιδίως στις εγκύους. Συντονισμός των ερευνών για την ελαχιστοποίηση της μετάδοσης νόσων από τη μητέρα στο παιδί.

Β. Καταπολέμηση της μεταδοτικότητας

Στόχοι

Συμβολή στην πρόληψη της μετάδοσης του HIV και των αφροδίσιων νοσημάτων, ιδίως όσον αφορά τον περιβάλλοντα χώρο και τη συμπεριφορά υψηλού κινδύνου, και για την καλύτερη δυνατή κάλυψη του πληθυσμού της Κοινότητας από άποψη εμβολιασμού κατά ορισμένων μεταδοτικών νόσων.

Δράσεις

7. Μελέτη και ανταλλαγές πληροφοριών σχετικά με τα προβλήματα και την κατάσταση ατόμων υψηλού κινδύνου (χρήση ναρκωτικών δια παρεντερικής οδού, πορνεία, σεξουαλικές σχέσεις υψηλού κινδύνου, κ.λπ.), ή που βρίσκονται υπό ειδικές συνθήκες (ταξίδια, σωφρονιστικά ιδρύματα, κ.λπ.), καθώς και με τους τρόπους μετάδοσης 7 ανταλλαγή εμπειριών σχετικά με τις προληπτικές ενέργειες και τα μέτρα μείωσης του κινδύνου 7 προώθηση κατάλληλων προληπτικών μέτρων και δοκιμαστικών σχεδίων.

8. Ανταλλαγή απόψεων και εμπειριών για την πληροφόρηση, τις συμβουλές και την ψυχολογική αρωγή στις εγκύους ή στις γυναίκες που επιθυμούν να αποκτήσουν παιδί, οι οποίες υπάρχει κίνδυνος να μεταδώσουν τον HIV στο βρέφος.

9. Ανταλλαγή πληροφοριών σχετικά με τα μηνύματα και προώθηση μέσω εκστρατειών ευαισθητοποίησης των κατάλληλων μέτρων για την αποτελεσματική ενημέρωση προς το ευρύ κοινό και τις ομάδες-στόχους με θέμα τα μέσα προφύλαξης από τον κίνδυνο μετάδοσης νόσων διά της σεξουαλικής οδού, τα σχετικά προβλήματα και τη χρήση τους.

10. Προώθηση της συνεργασίας και της ανταλλαγής πληροφοριών μεταξύ των κρατών μελών, όσον αφορά τις πολιτικές και τα προγράμματα εμβολιασμού, καθώς και τις λεπτομέρειες εφαρμογής και τα αποτελέσματά τους στο κοινό και ειδικότερα στα παιδιά, στις ομάδες που εκτίθενται σε υψηλό κίνδυνο και στα άτομα που ζουν υπό ορισμένες συνθήκες υψηλού κινδύνου. Προώθηση της ανταλλαγής εμπειριών και πληροφοριών όσον αφορά τον εμβολιασμό, την επαγρύπνηση σε θέματα εμβολιασμού και την ενθάρρυνση μέτρων και πρωτοβουλιών για την εξασφάλιση βέλτιστης κάλυψης από πλευράς εμβολιασμού.

Γ. Ενημέρωση, αγωγή και κατάρτιση

Στόχος

Συμβολή στην ευαισθητοποίηση και βελτίωση της ενημέρωσης και αγωγής του κοινού και εξασφάλιση καλύτερης κατάρτισης συμπεριλαμβανομένου του τομέα της έγκαιρης διάγνωσης των μεταδοτικών νόσων των εργαζομένων στον τομέα της υγείας και του σχετικού προσωπικού.

Δράσεις

11. Αξιολόγηση της επίπτωσης των ενημερωτικών εκστρατειών στις μεταδοτικές νόσους και στην πρόληψή τους 7 ενθάρρυνση των ανταλλαγών μεταξύ κρατών μελών όσον αφορά τις ενημερωτικές εκστρατείες σε όλα τα επίπεδα, ανάπτυξη τρόπων διασύνδεσης και ενίσχυσης των ενημερωτικών εκστρατειών στα κράτη μέλη, π.χ. δια της προμήθειας ειδικού υλικού 7 χρησιμοποίηση του τηλεφώνου και άλλων μέσων ανταπόκρισης, καθορισμός και προώθηση δραστηριοτήτων που συμπληρώνουν τις εθνικές εργασίες, συμπεριλαμβανομένης της δημιουργίας ή της ενίσχυσης δικτύων και της ανταλλαγής εμπειριών και ικανοτήτων.

12. Συλλογή, ανάλυση και προώθηση της διάδοσης πληροφοριών σχετικά με τα προληπτικά μέτρα 7 προαγωγή της ανάπτυξης και της χρησιμοποίησης μεθόδων για την αξιολόγηση της αποτελεσματικότητας των προληπτικών μέτρων και των δράσεων ενημέρωσης του ευρέος κοινού και των ομάδων στόχου.

13. Ενθάρρυνση πρωτοβουλιών για την εξακρίβωση και τη διάδοση των πληροφοριών σχετικά με τις γνώσεις, τη στάση και τη συμπεριφορά του ευρέος κοινού και των ομάδων στόχων, και ειδικότερα των παιδιών και των νέων, όσον αφορά το HIV/AIDS, τα αφροδίσια νοσήματα και τα προληπτικά μέτρα που λαμβάνονται στη Κοινότητα. Εξέταση και αξιολόγηση της σημερινής πρακτικής όσον αφορά τη διάδοση των πληροφοριών, τόσο εντός των επισήμων διαρθρώσεων, όπως είναι τα σχολεία και τα κέντρα επαγγελματικής κατάρτισης, όσο και εκτός αυτών, προώθηση της ανταλλαγής εκπαιδευτικού και παιδαγωγικού υλικού και μεθόδων και κατάρτισης και ενίσχυση των δοκιμαστικών σχεδίων κυρίως αυτών που επικεντρώνονται στις ομάδες νέων χωρίς ιδιαίτερη πλαισίωση ούτε επίσημη εκπαιδευτική υποστήριξη. Ανάπτυξη κατάρτισης προσαρμοσμένης σε κάθε φάση της ανάπτυξης του ατόμου και ανταλλαγή σχετικού εκπαιδευτικού υλικού.

Πραγματοποίηση νέων ερευνών ευρωβαρομέτρου για την εξέλιξη των γνώσεων και των συμπεριφορών έναντι του HIV/AIDS, όταν οι υπάρχουσες πληροφορίες δεν είναι πλέον κατάλληλες.

14. Προώθηση πρωτοβουλιών σχετικά με τα μηνύματα που προορίζονται για ενημέρωση και αγωγή των μεταναστών στα κράτη μέλη, λαμβανομένων ιδιαιτέρως υπόψη των πολιτιστικών και γλωσσικών διαφορών.

15. Μελέτη και ανταλλαγή εμπειριών για την κατάρτιση που παρέχεται στους εργαζομένους στον τομέα της υγείας και στα άτομα τα οποία, ως εκ του επαγγέλματός τους, έρχονται σε επαφή με ορισμένες μεταδοτικές νόσους, ή μπορούν να ενεργήσουν για την πρόληψή τους, συμπεριλαμβανομένου του προσωπικού του επιφορτισμένου με την κοινωνική και ψυχολογική αρωγή ατόμων που έχουν μολυνθεί με τον HIV και ατόμων του περιβάλλοντός τους, ώστε να εντοπιστούν οι αδυναμίες και οι ελλείψεις και να υποβοηθηθεί η επεξεργασία και προώθηση νέων, συμπληρωματικών προγραμμάτων κατάρτισης. Προώθηση των ανταλλαγών εργαζομένων στον τομέα της υγείας, όταν αυτό δεν διασφαλίζεται από υπάρχον κοινοτικό πρόγραμμα.

16. Υποστήριξη για την κατάρτιση του υγειονομικού προσωπικού, ιδίως σε συνάρτηση με την έγκαιρη διάγνωση και την ανίχνευση των μεταδοτικών νόσων, συμπεριλαμβανομένης της παροχής εξατομικευμένων συμβουλών κατά την εν λόγω ανίχνευση.

Δ. Αρωγή στα άτομα που έχουν προσβληθεί από HIV/AIDS και αγώνας κατά των διακρίσεων

Στόχος

Συμβολή στις προσπάθειες να εξασφαλισθεί στα άτομα που έχουν προσβληθεί από το HIV/AIDS αρωγή προσαρμοσμένη στις ανάγκες τους και εξάλειψη οιασδήποτε διάκρισης εις βάρος τους.

Δράσεις

17. Ανταλλαγές εμπειριών και πληροφοριών σχετικά με τους τρόπους αρωγής και υποστήριξης των φορέων και των ασθενών του AIDS, και των ατόμων του περιβάλλοντός τους. Προώθηση μελετών, δοκιμαστικών σχεδίων και δράσεων για τις ψυχοκοινωνικές πτυχές του HIV/AIDS.

18. Κατάρτιση και διάδοση ενημερωτικών δελτίων και καταλόγων με τις τελευταίες πληροφορίες για τους οργανισμούς ενημέρωσης και αρωγής 7 προώθηση δικτύων οργανώσεων που παρέχουν ενημέρωση και ψυχοκοινωνική αρωγή.

19. Ανάλυση των διακρίσεων που υφίστανται ή επαπειλούνται. Ανταλλαγή πληροφοριών σχετικά με τα μέτρα που λαμβάνουν τα κράτη μέλη για την αποφυγή ή την άμβλυνση των διακρίσεων, ιδιώς όσον αφορά την απασχόληση, την ασφάλιση, την κατοικία, την εκπαίδευση και την υγειονομική περίθαλψη. Ανταλλαγή πληροφοριών και εμπειρίας για την εφαρμοζόμενη πολιτική και πρακτική όσον αφορά τα τέστ HIV.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 9 Νοεμβρίου 1994, η Επιτροπή υπέβαλε πρόταση βασιζόμενη στο άρθρο 129 της συνθήκης EK, η οποία αφορά απόφαση για την έγκριση προγράμματος κοινοτικής δράσης 1996-2000 σχετικά με την πρόληψη του AIDS και ορισμένων άλλων μεταδοτικών ασθενειών στο πλαίσιο δράσης στον τομέα της δημόσιας υγείας.

2. Το Ευρωπαϊκό Κοινοβούλιο, η Οικονομική και Κοινωνική Επιτροπή και η Επιτροπή των Περιφερειών έδωσαν τις γνώμες τους στις 27 Απριλίου 1995 (1), στις 30 Μαρτίου 1995 (2) και στις 21 Απριλίου 1995 (3), αντιστοίχως.

Λαμβάνοντας υπόψη αυτές τις γνώμες, η Επιτροπή υπέβαλε τροποποιημένη πρόταση απόφασης με επιστολή της 30ής Μαΐου 1995 (4).

3. Στις 2 Ιουνίου 1995, το Συμβούλιο καθόρισε την κοινή θέση του σύμφωνα με το άρθρο 189 Β της συνθήκης.

ΙΙ. ΣΤΟΧΟΣ ΤΗΣ ΠΡΟΤΑΣΗΣ

Αυτή η πρόταση αποτελεί μέρος των ενεργειών που πρέπει να αναληφθούν κατά προτεραιότητα στο πλαίσιο της δράσης στον τομέα της δημόσιας υγείας δυνάμει του άρθρου 129 της συνθήκης EK. Στόχος της πρότασης είναι να διασφαλιστεί η συνέχιση των δραστηριοτήτων για την πρόληψη του AIDS στο πλαίσιο του προγράμματος «Η Ευρώπη κατά του AIDS», του οποίου η δεύτερη φάση λήγει στο τέλος του 1995, και να επεκταθεί το πρόγραμμα σε άλλες μεταδοτικές ασθένειες.

Η παρούσα δράση, με προγραμματισμένη διάρκεια 5 ετών, καθορίζει:

- στα άρθρα, το γενικό πλαίσιο της δράσης (γενικές διατάξεις για τη θέσπιση, τη λειτουργία, την εφαρμογή και την παρακολούθηση του προγράμματος),

- στο παράρτημα, τις εφαρμοστέες ενέργειες

- αφενός για το HIV/AIDS και τις ασθένειες που μεταδίδονται με τη σεξουαλική επαφή (συλλογή στοιχείων, μέτρα για τα παιδιά και τους νέους, πρόληψη της διάδοσης, κοινωνική και ψυχολογική υποστήριξη και καταπολέμηση των διακρίσεων),

- αφετέρου για ορισμένες μεταδοτικές ασθένειες εν γένει (ενέργειες εμβολιασμού, δημιουργία και ανάπτυξη δικτύων, ενημέρωση, εκπαίδευση και κατάρτιση, έγκαιρη διάγνωση και συστηματικός έλεγχος).

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Γενικές παρατηρήσεις:

Στην κοινή θέση του, το Συμβούλιο, μολονότι επέφερε τις τροποποιήσεις που έκρινε αναγκαίες όσον αφορά τα γενικά στοιχεία παρουσίασης και εφαρμογής καθώς και τη δομή του προγράμματος, διατήρησε, ως προς το περιεχόμενο, την ουσία της πρότασης.

2. Ειδικές παρατηρήσεις:

2.1. Τροποποιήσεις που έκανε το Συμβούλιο στην τροποποιημένη πρόταση της Επιτροπής

Οι κυριότερες τροποποιήσεις της πρότασης που είναι, όσον αφορά τα γενικά στοιχεία, ανάλογες με εκείνες που έγιναν σε άλλα προτεινόμενα προγράμματα στον τομέα της υγείας, αφορούν τα εξής:

α) Θέσπιση του προγράμματος (άρθρο 1)

Σκοπός των τροποποιήσεων είναι να διασαφηνιστεί και να γίνει κατανοητός ο γενικός στόχος του προγράμματος (παράγραφος 2) καθώς και η δομή του και οι ιδιαίτεροι στόχοι των διαφόρων τομέων δράσης (παράγραφος 3).

β) Εφαρμογή (άρθρο 2) και επιτροπολογία (άρθρο 5)

Η αναδιατύπωση των διατάξεων και διαδικασιών εφαρμογής του προγράμματος αποσκοπεί κατά κύριο λόγο στα εξής:

- να αναγνωρίζονται καλύτερα οι αντίστοιχοι ρόλοι και συνεισφορές των διαφόρων φορέων που συμμετέχουν στην εφαρμογή του προγράμματος (άρθρο 2),

- να συμβιβαστεί η απαίτηση για ευελιξία στη διαχείριση του προγράμματος με την απαίτηση για ενεργό συμμετοχή των κρατών μελών σε ορισμένες σημαντικές αποφάσεις, μέσω μεικτής διαδικασίας: διαδικασία διαχειριστικής επιτροπής για τις σημαντικές αποφάσεις και, για τις άλλες, διαδικασία συμβουλευτικής επιτροπής (άρθρο 5, παράγραφοι 2 και 3) - σύμφωνα με τον τρόπο συνδιαλλαγής (modus vivendi) μεταξύ των οργάνων ο οποίος υπενθυμίζεται στην 18η αιτιολογική σκέψη,

- να ενισχυθεί η απαίτηση για διαφάνεια και αποτελεσματικότητα με τακτική ενημέρωση όσον αφορά τις χορηγούμενες χρηματοδοτικές συνεισφορές και τις ενέργειες σε άλλους τομείς που σχετίζονται άμεσα με την υλοποίηση των στόχων του προγράμματος, σύμφωνα με το άρθρο 4 (άρθρο 5 παράγραφος 4).

γ) Προϋπολογισμός (άρθρο 3 παράγραφος 1)

Το Συμβούλιο τροποποίησε το άρθρο 3 σύμφωνα με τη δήλωση Κοινοβουλίου/Συμβουλίου/Επιτροπής της 6ης Μαρτίου 1995 σχετικά με την πρόβλεψη χρηματοδοτικών διατάξεων στις νομοθετικές πράξεις και περιέλαβε σ' αυτό το άρθρο το συνολικό ποσό χρηματοδότησης που πρέπει να προβλεφθεί για την εκτέλεση του προγράμματος. Διατήρησε το ποσό που προβλέπει η Επιτροπή στο δημοσιονομικό δελτίο επειδή επεκτάθηκε το προτεινόμενο πεδίο εφαρμογής και επειδή πρέπει να συνεχιστεί η κατάλληλη υποστήριξη των ενεργειών που αφορούν το HIV/AIDS. Προσετέθη επίσης μια αντίστοιχη προτελευταία παράγραφος στο αιτιολογικό.

δ) Διεθνής συνεργασία (άρθρο 6)

Το Συμβούλιο περιορίστηκε σε προσαρμογές που εξασφαλίζουν τη συνοχή αυτών των διατάξεων με τη διάταξη του άρθρου 5 παράγραφος 2 στοιχείο στ) (παράγραφος 1) και με τις ισχύουσες ή τις υπό διαπραγμάτευση συμφωνίες με τις ενδιαφερόμενες χώρες (παράγραφος 2).

ε) Παρακολούθηση και αξιολόγηση

Οι τροποποιήσεις που έγιναν στο κείμενο δεν το τροποποιούν ως προς την ουσία και έχουν ως μόνο σκοπό να διευκρινίσουν τις συνθήκες της παρακολούθησης εν γένει και της αξιολόγησης ειδικότερα.

στ) Παράρτημα

Το Συμβούλιο, προκειμένου να αποφύγει τις αλληλεπικαλύψεις που θα προέκυπταν ενδεχομένως από την προτεινόμενη διάρθρωση, αναδιέταξε τα κυριότερα κεφάλαια τα οποία εστίασε σε 4 τομείς δράσης - με ένδειξη του ιδιαίτερου στόχου τους - όπως προβλέπει το άρθρο 1 παράγραφος 3, διευκρινίζοντας, όπου είναι αναγκαίο, το πεδίο εφαρμογής των δράσεων.

2.2. Τροπολογίες του Ευρωπαϊκού Κοινοβουλίου

α) Τροπολογίες που έγιναν δεκτές από την Επιτροπή

Η Επιτροπή δέχθηκε, εν όλω ή εν μέρει, 33 τροπολογίες (5). Το Συμβούλιο διατήρησε το μεγαλύτερο μέρος αυτών των τροποποιήσεων, σε ορισμένες περιπτώσεις ως προς την ουσία, υπό άλλη μορφή, ή εν μέρει (ειδικότερα τροπολογίες αριθ. 64, 10, 11, 15 - βλ. 16η και 19η αιτιολογική σκέψη της κοινής θέσης -, 35).

Μόνον τρεις τροπολογίες που προσθέτουν στο αιτιολογικό ειδικότερα στοιχεία δεν έγιναν δεκτές: οι τροπολογίες 64, 14 και 18. Πάντως, αυτά τα στοιχεία καλύπτονται κατ' ουσίαν, σε γενικές γραμμές, ή, εν μέρει, σε άλλα σημεία.

Η τροπολογία αριθ. 60 (δεκτή ως προς την ουσία της) κατέστη άνευ αντικειμένου μετά την αναδιάταξη των κεφαλαίων (το κεφάλαιο καταργήθηκε - το περιεχόμενο συμπεριλήφθηκε στο Α-6 και Γ-16).

β) Τροπολογίες που δεν έγιναν δεκτές από την Επιτροπή

Η Επιτροπή, βασιζόμενη σε τρεις διαφορετικούς τύπους επιχειρημάτων, ανέφερε ότι δεν μπορεί να δεχθεί τις άλλες τροπολογίες (6).

Το Συμβούλιο, στις περισσότερες περιπτώσεις, συμφώνησε με τα επιχειρήματα της Επιτροπής.

Ωστόσο, πολλές από αυτές τις τροπολογίες καλύπτονται από το κείμενο του Συμβουλίου:

- οι τροπολογίες 1 και 29, υπό άλλη μορφή (18η αιτιολογική σκέψη),

- οι τροπολογίες 55 και 59, εν μέρει, υπό το κεφάλαιο Α.

ΣΥΜΠΕΡΑΣΜΑΤΑ

Το Συμβούλιο διατήρησε κατ' ουσίαν το προτεινόμενο πρόγραμμα, λαμβάνοντας υπόψη τη γνώμη του Κοινοβουλίου, προσπάθησε δε να διασαφηνίσει την παρουσίασή του και να ενισχύσει τις προϋποθέσεις που εγγυώνται τη μεγαλύτερη δυνατή διαφάνεια και αποτελεσματικότητα κατά την εφαρμογή και την παρακολούθησή του.

(1) ΕΕ αριθ. C 126 της 22. 5. 1995.

(2) ΕΕ αριθ. C 133 της 31. 5. 1995, σ. 23.

(3) Δεν έχει ακόμα δημοσιευθεί στην Επίσημη Εφημερίδα.

(4) COM(95) 209 τελικό.

(5) Τροπολογίες αριθ. 2, 64, 4, 6, 7, 8, 9, 10, 11, 13, 14, 15, 16, 18, 19, 23, 24, 25, 28, 31, 32, 35, 37, 38, 39, 40, 65, 42, 50, 56, 60 και 61, ορισμένες εν μέρει ή εμμέσως (κυρίως οι τροπολογίες 24, 32 και 65).

(6) Τροπολογίες αριθ. 1, 5, 12, 17, 20, 21, 22, 26, 29, 30, 33, 34, 36, 43, 62, 63, 46, 47, 48, 49, 51, 52, 53, 66, 54, 55, 57 και 59.